33. schôdza NR SR - 2.deň - A. dopoludnia
Dátum: 2025-03-26
Poslanec: Dvořák, Oskar (PS)
Druh vystúpenia: Vystúpenie v rozprave

71. Ďakujem za slovo. Ja len pre vysvetlenie, možno aj pre ľudí, ktorí ma teraz kontaktovali, aby nemali z toho zmätok. Je to také zvláštne, skončil som jednu tému debaty na psychologické zdravie a teraz sme preskočili vlastne na záchrankovú tému, takže ja sa teda budem teraz vyjadrovať k reforme záchrannej zdravotnej služby a budem pokračovať neskôr v prerušenej rozprave ešte k psychologickej činnosti... (Prerušenie vystúpenia predsedajúcim.) Žiga, Peter, podpredseda NR SR Pán poslanec, takto sme si to schválili v procedúre včera o trinástej. Dvořák, Oskar, poslanec NR SR Viacerí ľudia mi aj písali, tak aby to bolo vysvetlené aj takto na záznam, že je to mätúce trošku, že rozprávam o jednej téme a potom zrazu o druhej. Takže samotná reforma záchraniek teda a neskôr teda budem pokračovať aj v tej prerušenej rozprave k tej psychologickej činnosti. Ráno sme si tu teda, ja už som sa vyjadroval k tomu skrátenému legislatívnemu konaniu, ktoré z nášho, my sme zaňho teraz ani nehlasovali, sme ho nepodporili, z nášho pohľadu je neopodstatnené, pretože to skrátené legislatívne konanie vzniklo chybou vlády tým, že sa tu vlastne skracovali lehoty aj na medzirezortné pripomienkové konanie tým, že tu boli nejaké politické škriepky. Aktuálne politické škriepky teda ministra Tarabu. My teda vieme, že tie škriepky, tie politické škriepky, ktoré tu boli, smerujú pravdepodobne k tomu, že majú ovplyvniť nejakým spôsobom výber záchraniek, výber bodov záchrannej zdravotnej služby, ktoré sa budú diať na túto jeseň. Vieme to aj z toho, že minister Taraba, ktorý tu teda nesedí k tomuto zákonu, je mi to ľúto, pretože rôzne mediálne balóniky sa tu vypúšťali, o tom, že on má s tým problém a blokuje to, dnes tu nesedí, aby si teda obhájil nejaké vecné pripomienky, ktoré má. Pravdepodobne tie vecné pripomienky neboli žiadne k tomuto zákonu, ktorý tu my teraz rozoberáme, pretože v tom zákone sa nič podstatné teda nezmenilo, predkladal sa tak, ako bol prakticky vypracovaný ešte minulý rok. To znamená, že smeruje to pravdepodobne k tomu, že tu bola snaha ovplyvniť nejaké výberové konanie, ako sa rozdelí tých 800 mil., tie stovky bodov záchraniek, ktoré tu budú. A o to viac mi je ľúto vlastne, že keďže ja predpokladám, že išlo pravdepodobne o toto, že vlastne tento zákon nejak podstatnejšie nerieši tie výberové konania, nezavádza do nich nejaké pravidlá, dneska to funguje tak, že minister si vlastne, má nejaký minimálny počet členov, ktorých si dá vymenovať, tých členov si vymenuje, nevieme, ako tí členovia budú rozhodovať, nevieme, koho vyberú, ako vyberú, vieme, že keď si niekoho vyberú, tak ten človek má do veľkej miery garantovanú istotu, ale aj biznis na šesť rokov a myslím si, že ak by sme mali teda postupovať korektne a chceli by sme s tými 800 mil., ktoré sa tu budú točiť najbližších šesť rokov, nejak korektne pracovať, tak by bolo asi namieste, aby tento zákon upravoval aj nejaké pravidlá o tom, ako tie výberové konania budú prebiehať, akí členovia tam majú byť, aké sú prípustné, neprípustné konflikty záujmov. Možno keby sme bavili o tom, aké majú byť kritériá na tie záchranné zdravotné služby. Namiesto toho my sa vlastne ideme baviť len o obsahu zákona, ktorý je podľa mňa z tohto pohľadu menej relevantný, z toho celkového pohľadu, že bude mať oveľa väčší vplyv na tie veľké zdroje v tom zdravotníctve a viacero tých vecí je tam dobrých, o ktorých by som možno aj vedel diskutovať, vedel by som možno za ne aj zahlasovať. Keď sa bavíme o tom, ako chceme meniť posádky samotné, či teda budeme potrebovať dvoch záchranárov, bude stačiť jeden záchranár v posádke a jeden šofér, alebo možno budeme mať aj, možno budeme mať aj posádky, kde nebudú možno vytrénovaní záchranári, možno budú mať nejaké menšie kvalifikačné kritériá. Bavíme sa o tom, že či ideme schvaľovať nejakú novú linku, však akože dobre, to sú veci, o ktorých sa môžme baviť, ale to najdôležitejšie, čo z toho zákona bude vyplývať, bude to, že ako bude tá sieť rozložená, to je jedna vec, koľko bude mať tých posádok, ako budú rozložené po Slovensku a ako sa budú vyberať, ako sa tie peniaze rozdelia. Ani jednu vec z tohto zákona, ani jednu vec z týchto vecí v tomto zákone nevidíme a nevieme povedať. (Reakcia navrhovateľa.) No ale pre mňa by to bolo najkorektnejšie tak, že vy očividne už tú sieť máte hotovú. A vieme teda, ideme tu riešiť nejaké vplyvy na tú sieť. Tak buďme korektní, veľmi často sa to robí, napr. pri ambulantnej reforme ste to, pán minister, urobili, že keď ste predložili ambulantnú reformu, tak my už sme vedeli a mali sme informatívne materiály a nejaké vyhlášky, kde sme vedeli presne, ako tú sieť budete vypočítavať, vedeli sme cca, ako to bude vyzerať, vedeli sme, aké budú nedostatky, vedeli sme, aké dáta budete zbierať. Keď my sme robili napr. reformu všeobecnej ambulantnej starostlivosti ešte pred tromi-štyrmi rokmi, tak my sme celému sektoru, aj sme to k tomu zákonu priložili tie naše prezentácie, keď sme šli na výbory, tak sme to ukazovali a hovorili sme, že čo to urobí s tou sieťou. Toto sa vlastne dialo aj pri reforme nemocníc a práve preto si myslím, že je dôležité a korektné, že ak sa ideme baviť o tom, že máme tu nejaké vplyvy na tú sieť, že rovno, rovno teda predložte tu ako si predstavujete, že aký to bude mať vplyv na tú sieť a poďme diskutovať o tom vplyve na tú sieť. Pretože vtedy začnú ešte ďalšie politické kortešačky, začnú sa ozývať obce, samosprávne kraje, začnú sa ozývať. No to sme si mysleli aj my, to sme si mysleli aj my pri reforme ambulantu alebo nemocníc, to si vždy myslíte, že to je dohodnuté, ale potom teda keď príde na krájanie koristi alebo chleba, alebo jak sa to povie, tak potom zistíte zrazu, že, potom zrazu zistíte, že viacerí s tým majú problém a niektoré tie problémy sú objektívne. Možno niekto zistí, ja neviem, možno naozaj niekde urobíte chybu, niekde sa niečo zistí, ale teraz už to bude nezvratné. A práve preto ja by som teda najradšej teda diskutoval, myslím si, že tak diskusia by bola najkorektnejšia, keby sme k tomuto zákonu už mali teda aj nejaký informatívny podklad, nejakú prezentáciu, nejaké už vyhodnotenie prvotnej siete, možno ako si tie body predstavujete, ako tie záchranky budú rozdelené vôbec bodovo, aké posádky tam dáte, aké počty posádok. To si myslím, že by bolo korektné, aby sme sa o tom rozprávali, pretože z toho môžu vzniknúť také tie malé boľačky, že odniekiaľ zoberiete záchranku, kde by možno mala byť. Zároveň si myslím, že to napr. do budúcnosti je dôležité, aby táto sieť bola naviazaná, presne keď sa bavíme napr. o kategorizácii siete nemocníc, tak bavíme sa o tom, kto-aké bude poskytovať služby, kde bude mať aké typy urgentov, kde budeme mať aké typy oddelení, aké starostlivosti. Myslím si, že ten proces, a to tu napr. nijak nie je zadefinované, ten proces tej tvorby sieti tej záchrankovej by mal byť naviazaný na ten proces siete tvorby samotných nemocníc. Ja nejdem tu teraz, teraz tu možno akože hrabať sa v tom, že vy ste tam dali nejaké vyhlášky, nejaké nariadenia o tom, že aké majú mať vybavenie tie sanitky, však to je v poriadku. Myslím si, že do takéhoto detailu tu ani nechceme ísť, aby sme viedli o tom diskusiu, ale mali by sme teda viesť diskusiu o tých najhlavnejších veciach, ako sa tie záchranky budú vyberať a čo to s tou sieťou urobí. Ja teda, dostali sme na výbore prísľub, že dáte to do pripomienkového konania, tú sieť, budúci týždeň. To znamená, že keď ju idete dávať budúci týždeň do toho pripomienkového konania, znamená to, že vy ju už máte určite hotovú a už sme ju teda mohli vidieť. A teraz sa pýtam, že prečo vlastne my tu diskutujeme o niečom, čo nevieme, čo urobí ten finálny vplyv a ako to bude vyzerať, to mi je veľmi ľúto. Zároveň je to o to dôležitejšie, že ministerka Dolinková minulý rok prijala nejakú sieť, ona oficiálne prijala nejakú sieť, tá sieť mala množstvo problémov, ale ona zároveň komentovala, že to je iba akože sieť, ale tá sieť platí. Je to akože sieť, ale tá sieť platí a je to nejaká sieť, aby sme ukázali Európskej komisii, že môžme čerpať teda plán obnovy, aby sme mohli sa s tým ďalej hýbať. O to viac by bolo korektnejšie, že keďže meškáte s tou reformou, zároveň ministerka Dolinková vydala nejakú, ja to nazvem že, v úvodzovkách, že fejkovú sieť, o to viac by bolo korektnejšie k tomuto zákonu to priložiť a diskutovať už o tom. Takto je to naozaj, že prijmeme tu zákon a my už nebudeme mať veľmi dosah na to a nebudeme veľmi sa môcť vyjadrovať o tom, čo vy vlastne s tou sieťou urobíte, my sa môžme iba spoľahnúť na nejaké slovo. Ja som teda tú sieť ešte nevidel finálne, aj keby som ju videl, tak sa môžem spoľahnúť maximálne na nejaké slovo, ktoré vy môžete zmeniť kvôli politickým tlakom ministra Tarabu napr. aj deň pred predložením toho. Ja nehovorím, že vy by ste boli nekorektný, ale zase zatlačí minister Taraba a vy môžte hocijak, hocikedy zmeniť tú sieť samotnú. Ja zároveň teda, viete, je tam množstvo vecí, že keby sme nešli skráteným legislatívnym konaním, ja by som chcel normálne o nich diskutovať. Jedna z tých vecí napr. naviazanie na reformu nemocníc. Druhá je ako napr. dopravné zdravotné služby by sme mohli integrovať do toho samotného zákona. Pretože my sa tu ideme vlastne, ideme tu vytvárať nové posádky, ktoré majú slúžiť aj na nejaké nekritické prípady a majú vlastne slúžiť ako akási dopravná zdravotná služba. Tak ja by som možno, keď sa o to snažia aj v zahraničí, tak ja by som možno chcel aj vidieť v tej samotnej, v tom samotnom zákone, ak už sa bavíme teda o veľkej reforme, že ako by napr. operačné stredisko mohlo koordinovať aj dopravnú zdravotnú službu, pretože, viete, máme tam aj problémy s vertikálnou integráciou, niektorí poskytovatelia vlastnia poskytovateľov zdravotnej starostlivosti, nemocnice, vlastnia zároveň aj dopravné zdravotné služby. Nemáme kontrolu nad tým, čo si oni nad sebou, medzi sebou indikujú, nad nejakou kvalitou, nejakými kritériami, operačné stredisko teda na nich žiadny dosah. Ja by som očakával, že možno aj toto by bola cesta, keď sa tu už bavíme o nejakých sanitkách, ktoré chceme, nechceme mať advanced life support, ale chceme basic life support, čo je už možno krôčik od tých dopravných zdravotných služieb, tak prečo ich neintegrujeme do toho operačného strediska? S tým súvisí, máme však dobre, máme množstvo výjazdov, ktoré sú neopodstatnené, a máme s tým problém, chceme znižovať tie dojazdy, chceme, robíme to asi dvomi spôsobmi, ten najhlavnejší je, že prioritizujeme nejak, snažíme sa ten systém nastaviť čo najefektívnejšie, aby tá sanitka došla včas k tomu pacientovi. Druhá vec, veľký problém je, že keď sa zneužívajú tie sanitky, tak poďme sa baviť o tom, že ako nastavíme nejakú triáž alebo sankcie. Napríklad to tu v tom zákone tiež nejakým spôsobom nevidím, aby mi mohli napr. operátori operačného strediska robiť nejakú drsnejšiu alebo tvrdšiu triáž napríklad voči ľuďom, ktorí ju pravidelne zneužívajú, a zároveň aby za to nebrali nejakú zodpovednosť. Pretože dneska si to nikto nelajsne, ak tu máme nejakého chronického zneužívateľa nejakej záchrannej služby, no tak tí operátori nemajú na to ani nástroj, aby to nejak ako kebyže redukovali alebo sa proti tomu postavili, alebo by sme tu vynucovali nejak oficiálne nejaké sankcie. Čiže keď chceme zefektívňovať tú zdravotnú službu, tak potrebujeme zároveň riešiť aj nejakú triáž. Keď sa zároveň pozrieme na stošestnástku, stosedemnástku, novú linku, tak áno, je pravda, že takéto linky existujú aj v zahraničí, ale my dneska napr. nevieme povedať, kto tam bude, kto tam bude pôsobiť na tej linke, ako sa budú trénovať, či to nebude len, že vytrhnete nejakých operátorov zo stopätnástky a teraz ich presuniete na stošestnástku, stosedemnástku. Ja by som očakával, že, ja by som napr. šiel tým smerom, avšak diskutujme o tom, že by som sa čo najviac snažil koncentrovať na už existujúcu linku 155. Však už dneska napr. rozprával som o duševných ťažkostiach, duševné krízové intervencie, dneska už keď máme napr. nejaké krízové intervencie, čo z mimovládneho sektora, tak oni majú neoficiálne dohody, že sú naviazaní na 155 a keď zavoláte, že máte nejaké problémy, premýšľate nad samovraždou alebo je vám ťažko akože po psychologickej stránke, tak oni, napr. už dneska operátori vedia vás vedia nasmerovať na krízovú intervenčnú linku. Ja by som očakával, že aj ďalšie veci budeme integrovať do tohto. Budeme integrovať napr. tú stošestnástku, stosedemnástku. Dneska ako pozerám na ten zákon, tak keď tam budú pôsobiť aj nejakí doktori, tak nemajú žiadne právomoci, napr. keď zavolá rodič, že či mám ísť s dieťaťom dajme tomu k lekárovi, nemám ísť k lekárovi, dobre, nemusíte ísť, tak nech vám aspoň cez tú linku možno predpíše elektronický recept, to tam dneska nevidím. Vidím to ako nejaké nejasné poradenstvo, ktoré neviem, ako sa vyvinie, neviem, akí ľudia tam budú slúžiť, neviem, aký to bude mať reálny efekt, a vidím, že nemajú ani reálne právomoci. Však diskutujme o tom, ale nebude pravdepodobne čas na to, aby sme si to rozobrali takto. Ja by som mal veľa otázok napríklad, a preto sa pýtam aj, preto je pre mňa tá sieť taká strašne dôležitá, chcel by som ju vidieť, a to napríklad keď sa bavíme o posádkach rendez-vous. Bavíme sa o posádkach rendez-vous. Posádky rendez-vous sú veľmi výborné, sú veľmi dobrá vec, veľmi veľké opodstatnenie majú, samozrejme, v urbánnych, mestských konglomeráciách, väčších, kde teda chceme šetriť ako kebyže klasické lôžka. No ale tá moja otázka je, a ja to neviem, neviem to zaručene, teda keďže som ani tú sieť nevidel, že ako budú vznikať tie nové rendez-vous, že či budete reálne navyšovať kapacitu tej siete, aby ste pridali tie rendez-vous, alebo budete len transformovať lekárske posádky, lebo ak pristúpite k tomu tak, že mám tu určitý počet, dajme tomu, ja neviem, 300 sanitiek, z toho je nejaký počet RLP-čiek, teda lekárskych služieb, kde máme aj lekára a tie všetky tie sanitky momentálne majú lôžka. Ony majú lôžka, že môžu rovno brať pacienta. Ak vy k tomu tak pristúpite k tej sieti, že odoberete, teda že pretransformujete tú lôžkovú sanitku iba na rendez-vous, ktorá nebude mať lôžko a bude tam len sedieť ten lekár, ktorý chodí k tým RZP-čkam, tak to znižuje kapacitu tej siete prenosu tých pacientov. A ja napríklad neviem povedať, nedostal som na to ešte odpoveď, že ako bude vyzerať tá finálna sieť, ako bude rozložená, ako budú rozložené tie rendez-vous, kde budú, či niekde nebude poddimenzovaná tá lôžková teda potreba na prevážanie tých pacientov a ja to bez tohto napríklad neviem povedať. A zaujímalo by ma to, že či sa tá... (reakcia navrhovateľa), však teraz sa to pýtam, však preto to, ale viete, že (reakcia navrhovateľa). No však ale ja by som to chcel vedieť, ale ideme v skrátenom legislatívnom konaní. Však prečo ideme v skrátenom legislatívnom konaní? Však diskutujme o tom, však práve preto je to teda diskusia. Ja chcem o tom, ja chcem teda, toto by bola napríklad jedna vec, ktorá by ma veľmi zaujímala, že ako idete napríklad v súvislosti s týmto rendez-vous. Keď poviete, že, keď poviete presne, že vaša odpoveď bude, že dobre, ideme reálne navýšiť kapacitu tej siete a my pridáme tie rendez-vous posádky a nebudeme znižovať lôžkovú a dajme tomu pridáme nové RZP-čka, teda záchranárske posádky, ak to bude takto a budem vedieť, že ani regionálne na to nedoplatí napríklad Orava, viem, že sa sťažovala pri tej pôvodnej sieti, keď tam v Námestove tam boli nejaké problémy, keď viem, že uvidím na tej sieti, že to nie je problém ani systémový a ani ste neurobili chyby v tých regiónoch, tak okej, tak poviem, že naozaj že dobrý krok a pochválim vám. Viem vám ho, samozrejme, odobriť. Ale zároveň akože je mi ľúto, že keďže nevidím toto všetko, aj pri tých ostatných veciach by som mal rád tú diskusiu, že ako plánujete, či plánujete ešte niečo s tou triážou, stošestnástkou, čo plánujete urobiť s plánom obnovy, čo sa týka výstavby tých staníc, ako je to naviazané na tú novú sieť, keby som videl tú novú sieť, keby som vedel, ako plánujete zmeniť možno do budúcnosti ten systém záchrannej služby, či zmeníte to obstarávanie, či možno sa ideme baviť o tom, že to naviažeme tie záchranky oveľa viac a urobíme ich viac akoby že štátnymi a z toho zmyslu, že ich naviažeme viac na hasičov, ako to robia v zahraničí. Toto je všetko debata, ktorú by som tu chcel mať. A je mi ľúto, že celú túto debatu o tom, že ako môžme prístup pacientovi zlepšiť dojazdy, zlepšiť kvalitu pre pacienta, zatieňuje vlastne celé tie machinácie s tým ministrom Tarabom ohľadom toho, že vlastne ako tu ideme deliť tú korisť tých 800 mil., to mi je veľmi ľúto. Ale akože naozaj budem, ocením veľmi, ak mi aspoň odpoviete teda na tieto otázky, že či plánujete do budúcnosti teda niečo robiť aj s tou triážou, s tým operačným strediskom. Ako máte vymyslenú možno tú stošestnástku, stosedemnástku, aby tam teda bola zaručená nejaká kvalita, aby to bolo čo najviac integrované teda na tú stodvanástku, stopäťdesiatpäťku respektíve. Zaujíma ma, či plánujete teda nejak, keď už nestihnete aj toto obstarávanie, tak či do budúcnosti nejak akoby že to obstarávanie zmeniť aj čo sa pýtal kolega Szalay v súvislosti s tým rozhodnutím prvostupňovým toho ÚVO. A možno tie rendez-vous, čo som spomínal. Takže vopred veľmi pekne ďakujem za pozornosť. Budem sa tešiť na diskusiu prípadnú.